শীতের দুপুরে আরাম খুঁজছেন সোহিনী

কলকাতা: ক্যাজুয়াল লুক থেকে মিষ্টি হাসির জন্য ভক্তদের কাছে প্রিয় অভিনেত্রী সোহিনী সরকার (Sohini Sarkar)। বড়পর্দা থেকে ওটিটি, আর্ট ফিল্মে সবেতেই নিজেকে প্রমাণ করেছেন অভিনেত্রী। বরাবরই তাঁকে সাদামাটা ভাবেই থাকতে দেখা যায়। সম্প্রতি অভিনেত্রীকে দেখা গেল শীতের দুপুরে শহরের অলিগলিতে ঘুরে বেরাতে। একান্তে নিজের সঙ্গে কাটালেন সময়।

সোহিনী সরকার মানেই অনুগামীদের কাছে এক আলাদা ভালোবাসা, তা বলার অপেক্ষা রাখে না। অভিনয় থেকে সুন্দর লুক দেখার জন্য যেন মুখিয়ে থাকেন ফ্যানেরা। অভিনেত্রী সোহিনী সরকারের সৌন্দর্য ও মিষ্টি হাসি দেখেই সর্বদা মন গলে যায় অনুগামীদের। যে কোনও আউটফিটেই অনুগামীদের তাক লাগিয়ে দিতে পারেন সোহিনী। সোহিনীর (Sohini Sarkar in casual look) ফ্যাশনও অন্য নায়িকাদের থেকে একটু আলাদা। সোহিনীর ফ্যাশন কুল আর ক্যাজুয়াল। অতিরিক্ত মেকআপ, হেয়ারস্টাইল কিংবা পোশাক নিয়ে তিনি খুব একটা এক্সপেরিমেন্ট করেন না। এবার শীতের দুপুরে শহরের রাস্তায় একেবারে ক্যাজুয়াল লুকে দেখা গেল অভিনেত্রীকে। গ্রীন টিশার্ট সঙ্গে কালো জিন্স পড়ে শীতের মিঠে রোদ গায়ে মেখে ময়দানের সবুজে ঘুরলেন সোহিনী। ফুলও কিনলেন। শহরের ময়দান থেকে শহরের আনাচে কানাচে একান্তে খুঁজলেন নিজেকে।